OpenLLM-France/wikimedia huggingface dataset:
# Microtus schidlovskii

Microtus schidlovskii és una espècie de mamífer rosegador de la família dels cricètids. Viu a altituds d'entre 1.400 i 1.700 msnm a Armènia, Geòrgia i Turquia. Els seus hàbitats naturals són les estepes xerofítiques i estepes-prats, així com camps de conreu i horts. L'espècie M. socialis ocupa altituds més baixes. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Schönbrodt, G.; Bukhnikaixvili, A. Microtus schidlovskii. UICN 2008. Llista Vermella d'espècies amenaçades de la UICN, edició 2008, consultada el 22 abril 2016.
# Matèria de Roma

La matèria de Roma és un conjunt de temes i històries grecollatins que van inspirar narracions medievals. Inclou les aventures de la guerra de Troia, les gestes d'Alexandre Magne i versions de l'èpica clàssica. Apareixen personatges històrics, com Juli Cèsar, presentats anacrònicament com cavallers europeus, es cristianitzen mites hel·lènics i s'adopta el model de la cançó de gesta per explicar les obres antigues. S'oposa a la matèria de França i la matèria de Bretanya.
Algunes obres destacades de la matèria de Roma són el romanç d'Alexandre, romanç d'Enees, romanç de Tebes, Philomela o Sir Orfeo.

## Referències

* ↑ Jehan Bodel, La Chanson des Saisnes, Annette Brasseur (éd.), Genève, Droz, 1989
# Ministeri d'Unificació

El Ministeri d'Unificació (hangul: 통일부, hanja: 統一部) és un òrgan del govern de Corea del Sud, que té com a objectiu treballar per la Reunificació de Corea. Va ser establert el 1969 com a Consell Nacional de la Unificació, durant el govern de Park Chung-hee. Va adquirir el seu estatut actual el 1998 i des de llavors ha tingut un paper important en la promoció de la cooperació, del diàleg intercoreà i de l'intercanvi.
Durant la gestió de l'antic ministre Yu Woo-ik, el Ministeri consistia en un gabinet per a la planificació i la coordinació, tres departaments per a la política d'unificació, intercanvi, cooperació intercoreana i ajuda humanitària, departament especial per al Complex Industrial de Kaesong i cinc agències afiliades per a la unificació de l'educació, el diàleg intercoreà, el trànsit entre el Sud i el Nord, l'ajuda i l'acolliment dels refugiats nord-coreans i les consultes intercoreanes sobre la cooperació i l'intercanvi. Però el 2008, el Ministeri va patir reduccions considerables, com a part d'una reestructuració del govern.
El seu actual ministre és Kwon Young-se, designat pel president Yoon Suk-yeol el 2022.

## Vegeu també

* Divisió de Corea
* Relacions entre Corea del Nord i Corea del Sud

## Referències

* ↑ «Corea del Sur nombra nuevo ministro de Unificación para reanudar el diálogo con Pyongyang» (en castellà). Proceso, 13-06-2017. [Consulta: 25 gener 2024].

## Enllaços externs

* Ministeri d'Unificació - Lloc web oficial (coreà) (anglès) (xinès)
# Mitridates V

Mitridates V és el nom dels següents personatges:
* Nom alternatiu de Mitridates III del Pont
* Mitridates V Evergetes rei del Pont
# Creeper (cuc informàtic)

Creeper (enfiladissa) va ser un programa informàtic experimental autoreplicant escrit per Bob Thomas en 1971. No estava dissenyat per a causar mal sinó per a comprovar si es podia crear un programa que es mogués entre ordinadors. És comunament acceptat com el primer virus informàtic malgrat no existir el concepte de virus en 1971. Creeper infectava ordenadors DEC PDP-10 que utilitzaven el sistema operatiu TENEX.

## Descripció

Creeper s'estenia mitjançant ARPANET i es copiava a si mateix al sistema objectiu, on mostrava el missatge "I'm the creeper, catch me if you can" ("Sóc la enfiladissa, atrapa'm si pots!"). Creeper començava a imprimir un arxiu, però es detenia, buscava un altre sistema TENEX i si trobava un altre TENEX en xarxa es copiava a aquest (incloent el seu estat, etc.), i llavors s'executava en el nou ordinador, mostrant de nou el missatge.
El programa rarament es replicava de debò, sinó que únicament 'saltava' d'un ordinador a un altre, eliminant-se de l'ordinador anterior, per això Creeper mai s'instal·lava en un solo ordenador, sinó que es movia entre els diferents ordinadors d'una mateixa xarxa.

## Eliminació

En ser Creeper el primer virus es va haver de crear un antivirus específic, denominat Reaper (podadora).

## Referències

* ↑ «"Atrápa’m si pots”, el primer virus informàtic de la història compleix 50 anys». Col·legi Oficial d’Enginyeria en Informàtica de Catalunya, 21-05-2021. [Consulta: 3 febrer 2024].
# Challand-Saint-Victor

Challand-Saint-Victor (arpità Tchallàn-Sèn-Vitòr) és un municipi italià, situat a la regió de Vall d'Aosta. L'any 2007 tenia 599 habitants. Limita amb els municipis d'Arnad, Challand-Saint-Anselme (amb el que formà un sol municipi fins al 1928), Emarèse, Issime, Montjovet i Verrès.

## Administració

Llista d'alcaldes :
| Període | Identitat | Partit |
| 2005- | Roberto Renzo Malcuit | Llista cívica |
# Reflections of a Sound

Reflections of a Sound és una cançó del grup australià de rock alternatiu Silverchair, i concretament pertany al seu cinquè àlbum Young Modern, del qual n'és el segon senzill. En senzill es va llançar únicament a Austràlia en format digital i com a CD de promoció el 14 de juliol del 2007.
El videoclip es va rodar a Queensland sota la direcció de Damons Escott i Stephen Lance, i amb la producció de Leanne Tonkes. Seguint l'estil de l'àlbum, està fortament influït per l'art en moviment de "De Stijl". També inclou referències a altres artistes com Dalí, Da Vinci, Magritte, Mondrian i Warhol.

## Llista de cançons

Digital release AUS
* "Reflections of a Sound"
* "Straight Lines (Live from Carriageworks Album Launch)"
* "Mind Reader (Live from Carriageworks Album Launch)"
* "Luv Your Life (Live from Carriageworks Album Launch)" (només iTunes Store)
Promo CD AUS (ELEVENCDPRO72)
* "Reflections of a Sound"
* Disponible només en CD de 5".

## Referències

* ↑ «Silverchair head back to the U.S.» (en anglès). MusicHead.com.au, 10-07-2007. [Consulta: 22 octubre 2008].

## Enllaços externs

* Reflections of a Sound a YouTube
# Chinchero

Chinchero és una localitat del Perú, capital del districte de Chinchero a la província de Urubamba, departament de Cusco. Bressol del prócer de la independència peruana, Mateo Pumacahua qui va lluitar al costat dels germans Angulo del Cusco el 1814. El 1993 tenia 1991 habitants. Es troba a una altitud de 3754 msnm i situat a uns 30 quilòmetres de Cusco.La zona monumental de Chinchero va ser declarada patrimoni històric del Perú el 1972 i Parc Arqueològic el 2005.
El parc arqueològic té una extensió de 34.800 hectàrees. Chinchero va ser ocupada anteriorment als inques. Durant l'Imperi Inca, l'inca Túpac Yupanqui va planificar la construcció de palaus per a l'elit. Actualment es poden observar les restes del palau sobre els que es va construir l'església colonial.

## Llocs d'interès

* Conjunt Arqueològic de Chinchero.
* Temple colonial de Chinchero.
* Museu de Chinchero.
* Laguna de Huaypo.
* Laguna de Piuray.
* Fira de Chinchero.

## Referències

* ↑ Alberto tauro del Pino. Enciclopedia Ilustrada del perú, Peisa, 2007
* ↑ «Chinchero», 14-09-2016. Arxivat de l'original el 2016-09-14. [Consulta: 23 juny 2019].
* 1 2 «Conozca los diez parques arqueológicos que existen en Cusco». Andina. [Consulta: 12 juny 2018].
* ↑ «Conjunto arqueológico de Chinchero», 14-09-2016. Arxivat de l'original el 2016-09-14. [Consulta: 23 juny 2019].
* ↑ «Templo colonial de Chinchero», 14-09-2016. Arxivat de l'original el 2016-09-14. [Consulta: 23 juny 2019].
* ↑ «Museo de sitio de Chinchero». Inventario turístico del Perú, 14-09-2016. Arxivat de l'original el 2016-09-14. [Consulta: 23 juny 2019].
* ↑ «Laguna de Huaypo», 14-09-2016. Arxivat de l'original el 2016-09-14. [Consulta: 23 juny 2019].
* ↑ «Inventario Turistico del Perú - Laguna de Piuray», 14-09-2016. Arxivat de l'original el 2016-09-14. [Consulta: 23 juny 2019].
* ↑ «Feria de Chinchero», 14-09-2016. Arxivat de l'original el 2016-09-14. [Consulta: 23 juny 2019].

## Vegeu també

* Aeroport de Chinchero
# Rai Uno

Rai 1 (Rai Uno) és el primer canal de televisió de la Radiotelevisione Italiana (Rai), empresa de radiodifusió pública d'Itàlia. Emet una programació generalista per a tota la família i és líder d'audiència en el seu país. Com la resta de canals del grup, es finança amb un impost específic i publicitat. La seua seu es troba a Roma. Va començar les seues emissions regulars el 3 de gener de 1954 i va ser la primera televisió existent en la República d'Itàlia. Amb la creació d'un segon canal en 1961, va passar a ser l'emissora principal de l'ens públic. Inicialment conegut com a Programma Nazionale, en els anys 1970 va canviar el seu nom per Rete 1 i en 1983 va adoptar la seua denominació actual.

## Referències

* ↑ Mary Kelly; Gianpietro Mazzoleni; Denis McQuail. . SAGE Publications Ltd. ISBN 0 7619 4131 2.

## Enllaços externs

* Lloc web oficial de Rai 1 (italià)
# Regió de Friburg

* Per a altres significats, vegeu «Friburg».
La regió de Friburg és una de les quatre regions administratives (Regierungsbezirke) de l'estat federat de Baden-Württemberg, a Alemanya, situat al sud-oest del Land. Ocupa des de les muntanyes de la Selva Negra (Schwarzwald) fins a la vall del Rin. Està subdividida en tres regions (Regionalverband): Hochrhein-Bodensee, Schwarzwald-Baar-Heuberg i Südlicher Oberrhein.
Té una àrea de 9.347 km² i una població de 2.207.106 habitants.

## Geografia

La regió de Friburg es troba al sud-oest de l'estat de Baden-Württemberg i va ser anomenada fins al 31 de desembre del 1972 regió de Suedbaden.
Limita al sud amb Suïssa, a l'oest amb Alsàcia, al nord amb la regió de Karlsruhe i a l'est amb la regió de Tübingen. La seva extensió i límits actuals van ser definits en la reforma territorial i administrativa de l'1 de gener del 1973.
| Kreise (districtes) | Kreisfreie Städte (Districtes urbans) |
| Breisgau-Hochschwarzwald Emmendingen Constança (Konstanz) Lörrach Ortenaukreis Rottweil Schwarzwald-Baar Tuttlingen Waldshut | Friburg de Brisgòvia |

## Referències

* ↑ «Landesdaten» (en alemany). statistik.baden-wuerttemberg.de, 2011. Arxivat de l'original el 2011-05-21. [Consulta: 28 abril 2013].

## Enllaços externs

* Pàgina web oficial Arxivat 2004-02-03 a Wayback Machine.
# Regió de Dodoma

Dodoma és una de les trenta regions administratives en les quals està dividida la República Unida de Tanzània. El 2022 tenia 3.085.625 habitants. La capital de la regió i del país és la ciutat de Dodoma. Té una superfície de 41.310 quilòmetres quadrats que representa 2,5% de ma superfície continental del país.
S'hi troba la Universitat de Dodoma. És la única zona vitivinícola de Tanzània, que és la segona indústria vitivinícola més important de l'Àfrica després de Sud-àfrica.

## Districtes

Aquesta regió és subdividida en cinc districtes:
* Dodoma urbà
* Dodoma rural
* Kondoa
* Kongwa
* Mpwapwa

## Referències

* ↑ «Census Information Dissemination Platform» (en anglès). Govern de Tanzania. [Consulta: 10 novembre 2023].
* ↑ «Tanzania Wine» (en anglès). Wine Searcher, 27-06-2022. [Consulta: 10 novembre 2023].
# Torre Gran (Sant Andreu de Llavaneres)

Torre Gran és una obra de Sant Andreu de Llavaneres (Maresme) inclosa a l'Inventari del Patrimoni Arquitectònic de Catalunya.

## Descripció

Edifici gran de planta complexa, que consta de planta baixa i pis, en alguns llocs hi ha una segona planta. La coberta és independent en cada cos i gairebé sempre és dues vessants. Les teules són vidriades i els elements ornamentals són d'estil modernista. La part baixa de l'edifici és de pedra. Hi ha una xemeneia feta amb fragments de ceràmica blanca molt decorativa. La major part de les obertures són emmarcades amb pedra.

## Referències

* ↑ «Torre Gran». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].
# Mikola Riabtxuk

Mikola Riabtxuk (Lutsk, 27 de setembre de 1953), nom complet Mikola Iúriovitx Riabtxuk (ucraïnès: Микола Юрійович Рябчук) és un politòleg i assagista ucraïnès. Va completar els seus estudis superiors en ciència Lviv i de literatura a Moscou. És bon coneixedor dels Estats Units, on hi va romandre com a investigador i professor durant uns tres anys. Actualment és l'editor de la revista Krytyka. Ha publicat nombrosos llibres i articles sobre temes d'identitat nacional, la formació de la societat civil, la creació d'un Estat-nació.

## Publicacions en francès

* Traduït de l'ucraïnès per Irina Dmitrixin i Iaroslav Lebedinski, prefaci d'Alain Besançon, De la "Petite-Russie" à l'Ukraine, Paris, L'Harmattan, 2003.

## Articles en francès

* Le défi impérial et la réponse nationaliste: rivalité de deux mythologies Ukraine, renaissance d'un mythe national, 2000.
* Au-delà de la clôture du jardin de Metternich Traduït per Alfred Rochniak, 1997.

## Articles en anglès

* They Will Not Sing 10.02.2011
* Selective Justice 15.01.2011
* On “Stability” and “Reforms” 14.12.2010
* Flawed by Design: the Local Elections in Ukraine 08.11.2010
* Playing with Rules 13.10.2010
* Re-KGBization 23.09.2010
* On the Importance of Being Candid 14.08.2010
* Yanukovych’s Gleichschaltung and Ukraine’s Future 07.07.2010
* Metaphors of betrayal Arxivat 2011-11-15 a Wayback Machine. 26.03.2010
* What's left of Orange Ukraine? Arxivat 2011-11-15 a Wayback Machine. 04.03.2010
* Another quarrel in the post-Soviet komunalka Arxivat 2011-11-15 a Wayback Machine. 23.01.2009
* How I became a Czech and a Slovak Arxivat 2011-11-15 a Wayback Machine. 08.10.2008
* Bad peace vs. good war Arxivat 2012-04-19 a Wayback Machine. 01.06.2007
* Farewell to the cargo cult Arxivat 2010-09-02 a Wayback Machine. 04.05.2007
* Is the West serious about the "last European dictatorship"? Arxivat 2012-03-08 a Wayback Machine. 07.02.2007
* Ukraine: the not-so-unexpected nation Arxivat 2012-04-19 a Wayback Machine. 04.04.2005
* ‘A Salieri but not a Mozart’ Arxivat 2011-08-31 a Wayback Machine. 01.03.2005
* Ukraine: One State, Two Countries? Arxivat 2012-04-19 a Wayback Machine. 14.07.2003
* Ukrainian media and society: still "not so free" Arxivat 2012-04-19 a Wayback Machine. 23.11.2001

## Enllaços externs

* Poetry International Web Mykola Ryabchuk Arxivat 2011-09-14 a Wayback Machine.
# Frank (àlbum)

Frank va ser l'àlbum de debut de la cantant anglesa Amy Winehouse publicat per Island Records l'octubre de 2003 al Regne Unit i als Estats Units el 20 de novembre de 2007. Va rebre dues nominacions per als Brit Awards i va ser preseleccionada per a un Mercury Music Prize. De l'àlbum es van publicar com singles "Stronger Than Me", "Take the Box", IN My Bed"/"You Sent Me Flying" i "Pumps"/"Help Yourself". El títol del disc és una referència al desaparegut cantant Frank Sinatra.

## Resposta del públic

Frank va rebre una formidable acollida, amb meravelloses crítiques tant al Regne Unit amb als Estats Units, arribant al lloc 84 del web musical Metacritic. Billboard va qualificar l'àlbum com a extraordinari i sobre la veu de Winehouse va dir que era "tremolosa de vegades, però no deixa de ser sorprenent".
L'àlbum va entrar als tops britànics en la posició 60 abans de pujar al número tretze el gener de 2004. Ha estat certificat com a doble platí per vendre més de 600.000 còpies. Al mateix temps que el nou àlbum d'Amy, Back to Black, estava en la seva etapa de promoció, l'anterior va tornar a ingressar en les llistes de vendes britàniques directament al número 22 el febrer de 2007. A més va assolir el número 40 en dues ocasions el maig del mateix any, arribant a convertir-se en entrada comuna al llarg del 2007 en les llistes del país del Big Ben.

## Llista de cançons

* "Intro"/"Stronger Than Me" (Salaam Remi, Winehouse) - 3:54
* "You Sent Me Flying"/"Cherry" (Felix Howard, Remi, Winehouse) - 6:50
* "Know You Now" (Delroy Cooper, Donovan Jackson, Earl "Chinna" Smith, Luke Smith, Gordan Williams, Winehouse) - 3:03
* "Fuck Me Pumps" (Remi, Winehouse) - 3:20
* "I Heard Love Is Blind" (Remi, Winehouse) - 2:10
* "Moody's Mood for Love" / Teo Licks" (Dorothy Fields, Jimmy McHugh, James Moody) - 3:28
* "(There Is) No Greater Love" (Isham Jones, Marty Symes) - 2:08
* "In My Bed"(Remi, Winehouse) - 5:17
* "Take the Box" (L. Smith, Winehouse) - 3:20
* "October Song" (Matt Rowe, Stefan Skarbek, Winehouse) - 3:24
* "What It Is About Men" (Wilburn Cole, Cooper, Howard, Jackson, Smith, Paul Watson, Williams, Winehouse) - 3:29
* "Help Yourself" (Jimmy Hogarth, Winehouse) - 5:01
* "Amy Amy Amy / Outro" (Rowe, Skarbek, Winehouse) - 13:14*
* L'última pista inclou dues cançons amagades, "Brother" i "Mr. Magic"
Caraco

## Referències

* ↑ Ferdinand win Mercury Music Prize BBC
* ↑ «Metacritic». Arxivat de l'original el 2010-03-23. [Consulta: 24 maig 2008].
# Lucillo

Lucillo és un municipi de la província de Lleó a la comunitat autònoma de Castella i Lleó. Forma part de la comarca de Tierra de Astorga.

## Demografia

Evolució demogràfica :
| 1991 | 1996 | 2001 | 2004 |
| 611 | 560 | 494 | 477 |

## Personatges il·lustres

* Luis Fuertes Fuertes, militant d'UGT i diputat pel PSC-PSOE a les eleccions de 1977 i 1979.

## Enllaços externs

* El País Maragato. Lucillo
# Tomboy (programari)

Tomboy és una aplicació lliure de notes d'escriptori, per a sistemes Unix-like. Està escrita en C# utilitzant Gtk# per al disseny de la interfície.
Utilitza un sistema inspirat en wiki per connectar notes entre si. Tomboy és una part de l'entorn d'escriptori GNOME i està llicenciat sota la GNU Lesser General Public License. El principal ús que té és el d'un bloc de notes amb un sistema wiki. Hi ha una nota principal on l'usuari inclou enllaços a la resta de les notes. Les paraules que també són el títol d'una nota són automàticament enllaçades amb aquesta nota, permetent el maneig de llibreries extenses d'informació personal, com referències a artistes favorits.

## Característiques

Algunes de les característiques d'edició suportades són:
* Ressaltat de text.
* Correcció ortogràfica usant GtkSpell.
* Enllaços automàtics de direccions web i correus electrònics.
* Desfer/Refer.
* Estil de font i mida.
* Llistes numerades.

## Connectors

Tomboy té suport per a diferents plugins, en els que s'inclouen:
* Enllaços a correus d'Evolution.
* Plugin d'integració amb Galago/Gaim.
* Plugin de suport de clic central del ratolí a la icona de la safata del sistema per a enganxar text des del porta-retalls.
* Nota del dia (no s'instal·la per defecte).
* Plugin per a ajust de l'amplada del text (no s'instal·la per defecte).
* Plugin d'exportació a HTML.
* Plugin per a incloure equacions LaTeX (no s'instal·la per defecte).
* Plugin d'impressió.
# Sant Mateu

«Sant Mateu» té aquests significats:
* Biografies: Sant Mateu Evangelista, un dels quatre evangelistes del cànon de la Bíblia
* Toponímia:
** Sant Mateu (Baix Maestrat) o Sant Mateu del Maestrat, municipi del Baix Maestrat
** Sant Mateu (Sant Jordi Desvalls), nucli de població del municipi de Sant Jordi Desvalls, al Gironès
** Sant Mateu d'Albarca, poble de Sant Antoni de Portmany, a Eivissa
** Sant Mateu de Bages, municipi del Bages
** Sant Mateu de Montbui, ermita de Bigues, al Vallès Oriental
** Sant Mateu de Montnegre, nucli de població del municipi de Quart, al Gironès
** Sant Mateu de Vall-llobrega, església de Vall-llobrega, al Baix Empordà
** Serra de Sant Mateu alineació muntanyosa de la Serralada de Marina, part de la Serralada Litoral Catalana
** Sant Mateu (Premià de Dalt)
** Edificis:
*** Església de Sant Mateu de Bages, església parroquial del municipi de Sant Mateu de Bages, d'origen romànic
*** Sant Mateu del Sinaí, monestir de la ciutat de Càndia o Iràklio, a Creta, amb una notable col·lecció d'icones ortodoxes
*** Sant Mateu o 'Monestir de Mar Mattai, monestir siríac prop de Mosul, a l'Iraq
*** Ermita de Sant Mateu del Bosc, ermita pertanyent al municipi de Premià de Dalt (Maresme)
*** Sant Mateu de Riudecanyes, església parroquial de Riudecanyes, al Baix Camp
*** Sant Mateu de Vallirana, església parroquial de Vallirana, al Baix Llobregat
# Can Pijiula

Can Pijiula és un mas del municipi de Cabanelles (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situada a ponent del petit nucli de Vilademires, a l'oest del municipi de Cabanelles al qual pertany. La casa es troba a poca distància al nord-oest de l'església de Sant Mateu i de la casa rectoral.
Masia de planta rectangular formada per dos cossos adossats, amb les cobertes de teula de dues vessants. El cos principal consta de planta baixa i dos pisos i presenta l'accés a l'interior al nivell del pis, a la façana de migdia. Unes escales exteriors de pedra donen accés a la porta. Adossat a la mateixa façana hi ha un pou de planta circular bastit en pedra, amb la coberta de teula de dues vessants. El cos posterior està distribuït en planta baixa i pis i presenta tres grans contraforts de reforç adossats a la façana de llevant. Majoritàriament, les obertures són rectangulars, bastides amb carreus de pedra ben desbastats, llindes planes i ampits motllurats. N'hi ha d'altres que presenten les llindes de fusta amb petits arcs de descàrrega de pedra a la part superior, i altres obertures que han estat reformades. El conjunt es completa amb una edificació auxiliar aïllada, distribuïda en una sola planta i amb un cobert annex.
La construcció és bastida en pedra desbastada de mida mitjana, disposada regularment i lligada amb morter de calç.

## Història

Segons el Pla Especial d'identificació i regulació de masies i cases rurals de l'ajuntament de Cabanelles Can Comalat és una edificació anterior al 1800.

## Referències

* 1 2 3 4 «Can Pijiula». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Primera Nació St. Mary's

La Primera Nació St. Mary's (ktunaxa: ʔaq̓am) és una Primera Nació basada en la regió d'East Kootenay de la Colúmbia Britànica. En el Procés del Tractat de la Colúmbia Britànica formen part del Consell Tribal Ktunaxa Kinbasket. El seu cap és Jim Whitehead i els consellers tribals són Codie Andrews, Marty Williams, Cory Walkly i Joe Pierre Jr.

## Procés del Tractat

Està en la fase 4 del Procés del Tractat de la Colúmbia Britànica.

## Demografia

La Primera Nació St. Mary's té 345 membres.

## Referències

* ↑ «2nd Annual Ktunaxa Challenge 2012». Aboriginal Services - College of the Rockies, BC, Canada. Arxivat de l'original el 2012-10-13. [Consulta: 10 setembre 2012].
* 1 2 «Ktunaxa Kinbasket Tribal Council». Executive Council of British Columbia, 2009. [Consulta: 26 juliol 2009].
* ↑ «St. Mary's». Government of Canada. Indian and Northern Affairs Canada, 2009. Arxivat de l'original el 2 de març 2012. [Consulta: 26 juliol 2009].